Vprašalnik za poročevalca/poročevalko

## **Naj se vam najprej iskreno zahvalimo za vaš trud in čas pri pisanju poročila.** Vašo pomoč zelo cenimo. Poročilo, ki je napisano skladno z Merili za volitve v naziv ter Tehničnimi navodili, je zagotovilo za pravočasno in redno obravnavo vloge na habilitacijski komisiji Univerze v Ljubljani. Naj vas pri tem še posebej napotimo tudi na *Priloge članic k Merilom*; vsaka članica namreč določa posebne pogoje in kriterije za habilitacije s področij, za katera je matična. Prilogo za UL FF najdete na <https://www.ff.uni-lj.si/fakulteta/habilitacije> .

## *Prijazno prosimo za vašo osredotočenost na vse člene v Merilih, ki določajo pogoje za izvolitev v naziv, za katerega prosi kandidat/-ka*. Pri tem vam je lahko v pomoč kadrovska služba, ki ima s habilitacijami dolgoletne izkušnje. Prijazno prosimo tudi *za konstruktiven odziv na morebitne usmeritve Habilitacijske komisije UL FF,* ki lahko pomembno prispevajo k ustrezni obravnavi vloge kandidata/-tke, za katerega oz. katero poročate. Glede na izkušnje pa bi vas, ob vseh relevantnih določbah Meril, še posebej opozorili na 42. člen Meril (oz. 43. člen Meril UPB št. 5), ki opredeli, kaj so *pomembna dela*, ter na dokazila o *mednarodni vpetosti* (docent/-tka) oz. *mednarodni odmevnosti* (izredni/-a in redni/-a profesor/-ica) kandidatovega/-tkinega dela. Za lažje pisanje poročil vas opozarjamo še na 94. člen Meril (oz. 95. člen Meril UPB št. 5), ki določa, kaj mora vsebovati vaše poročilo ter na II. poglavje iz Tehničnih navodil ([*Navodila za izvajanje Meril za volitve v nazive visokošolskih učiteljev, znanstvenih delavcev ter sodelavcev Univerze v Ljubljani*)](https://www.ff.uni-lj.si/sites/default/files/documents/Navodila%20za%20izvajanje%20Meril_veljajo%20od%2017.12.2024%20-%20%C4%8Distopis%20UPB4.pdf), ki daje še bolj jasne usmeritve poročevalcem/-lkam, kako naj napišejo poročilo.

## Prijazno prosimo, da poročilo napišete skladno z določbami 95. člena Meril (oz. 96. člena Meril UPB št. 5), torej v roku, ki ne sme presegati 2 mesecev. Tudi na ta način, ob ustrezno spisanem poročilu, pomagate vlagateljem/-icam, da so deležni/-e pravočasne obravnave njihove vloge na univerzi.

## V primeru kakršnega koli dvoma ali dodatnih vprašanj v zvezi z nujnimi sestavinami poročila smo vam vedno na voljo. Kontakt: **damjana.adamic@ff.uni-lj.si**

## Kot veste, je vaše poročilo zaupne narave. V dodatno pomoč vam na naslednji strani posredujemo še poseben vprašalnik. Z njegovo pomočjo preverite še enkrat, če ste v poročilu obravnavali zahtevane rubrike, skladno z zgoraj omenjenimi določili in dokumenti.

## V imenu vlagateljev/-ic se vam še enkrat iskreno zahvaljujemo za pravočasno opravljeno delo in vas lepo pozdravljamo.

## Kadrovska služba Filozofske fakultete UL

* **Ste si pogledali veljavna** [**Merila za volitve v naziv**](https://www.uni-lj.si/o_univerzi_v_ljubljani/organizacija__pravilniki_in_porocila/predpisi_statut_ul_in_pravilniki/2013071111373294/)**, relevantna za vlogo, o kateri poročate, upoštevaje naprošen naziv kandidata/-tke?**
* **Ste se podrobno seznanili z relevantnimi členi Meril za izvolitev v naziv, za katerega pišete poročilo?**
* **Ste se podrobno seznanili z Navodili poročevalcem, zapisanim v II. poglavju Tehničnih navodil?**
* **Ste se, v primeru dvoma ali dodatnih informacij, posvetovali s strokovno službo ali članom/-ico HK FF**
* **Je vaše mnenje o predloženima bibliografiji in točkovniku jasno zapisano in podrobneje obrazloženo?** [*Napisati »Da« ali »Ne« je jasno zapisano, toda to ni dovolj; mora biti tudi dodatno obrazloženo*]
* **Ste se pisno in nedvoumno opredelili do izpolnjevanja minimalnih pogojev za obravnavo vloge kandidata/-tke?** [*Vljudno prosimo za podrobno argumentacijo vaših odgovorov za spodnja vprašanja* – ta bodo univerzitetni habilitacijski komisiji zelo v pomoč pri celoviti obravnavi kandidature.]
	+ Kandidat/-ka izpolnjuje skupne, splošne in posebne pogoje za izvolitev v naziv?
	+ Kandidat/-ka dosega/presega minimalne kakovostne pogoje?
	+ Kandidat/-ka dosega/presega minimalne količinske pogoje?
	+ Kandidat/-ka izpolnjuje druge zahtevane minimalne kriterije po prilogi članice?
* **Ste presodili pomembnost kandidatovih/-tkinih del (kot definirano v 42. členu Meril UPB št. 4 oz. v 43. členu Meril UPB št. 5) ter mednarodni vpetosti oz. mednarodni odmevnosti kandidatovega/-tkinega dela?**
* **Ste opravili tudi kvalitativno analizo kandidatovega/-tkinega znanstvenega dela?** (ne pozabite podrobno ovrednotiti, po vašem izboru, najpomembnejših znanstveno raziskovalnih dosežkov: najmanj 2 za docenta/-tko, 4 za izrednega/-o profesorja/-ico in 6 za rednega/-o profesorja/-ico. Z 'dosežki' so praviloma mišljena znanstvena dela*.*)
* **Ste opravili kvalitativno oceno pedagoškega dela?**
* **Ste skupaj s strokovno službo preverili, če je v poročilu treba izpostaviti še kaj?** (primer: 101. člen Meril glede Covid izjem)
* **Ste morda želeli dodati še kaj, kar po vašem mnenju dodatno osvetli kandidaturo za izvolitev v naprošeni naziv?** (npr. posebej odmevno strokovno delo, nagrade, priznanja…)